Lektor í kennslu - og menntunarfræði . Háskóli Íslands , Menntavísindasvið . Laust er til umsóknar fullt starf lektors á sviði kennslu - og menntunarfræði við Menntavísindasvið Háskóla Íslands . Meðal viðfangsefna lektorsins verða kennsla og rannsóknir á einhverjum af eftirfarandi sviðum kennslu - og menntunarfræði : Fagmennska og hlutverk kennara , rannsóknir með kennurum og þróunarstarf í grunnskólum , menntun án aðgreiningar og alþjóðleg stefnumörkun um menntun og áhrif hennar á skólastarf . Starfsskyldur lektors eru kennsla , rannsóknir og stjórnun . Helstu verkefni og ábyrgð > > Kennsla á grunn - og meistarastigi í kennslu - og menntunarfræði . > > Leiðsögn með lokaverkefnum nemenda . > > Rannsóknir á einhverjum ofannefndum sviðum kennslu - og menntunarfræði . > > Að taka þátt í að þróa kennsluhætti í kennslu - og menntunarfræði innan Menntavísindasviðs . > > Að taka þátt í að þróa rannsóknir í kennslu - og menntunarfræði innan Menntavísindasviðs og byggja upp rannsóknarsamstarf á alþjóðlegum vettvangi . > > Að efla samstarf við kennara og starfsvettvang þeirra . HæfnikröfurUmsækjendur skulu hafa lokið doktorsprófi á sviði kennslu - menntunarfræði . Æskilegt er að umsækjandi hafi reynslu af erlendu rannsóknarsamstarfi og hafi birt rannsóknarniðurstöður með samstarfsaðilum . Einnig er mikilvægt að umsækjandi hafi starfsreynslu sem kennari á að minnsta kosti einu skólastigi . Rík áhersla er lögð á að sá sem starfið hlýtur hafi góða færni í kennslu og rannsóknum , og hafi skýra framtíðarsýn um hlutverk sitt í kennslu og rannsóknum á sviðinu . Þá er krafist góðrar samstarfshæfni og lipurðar í mannlegum samskiptum . Horft verður til þess að umsækjendur falli sem best að aðstæðum og þörfum sviðsins í heild . Frekari upplýsingar um starfiðLaun samkvæmt gildandi kjarasamningi sem fjármála - og efnahagsráðherra og Félag háskólakennara hafa gert . Ráðið verður í starfið til tveggja ára með möguleika á framlengingu . Að loknum fimm árum í starfi , ef til framlengingar kemur , er möguleiki á ótímabundinni ráðningu , sbr. 3. mgr. 31. gr. reglna fyrir Háskóla Íslands nr. 569 / 2009 . Gert er ráð fyrir að ofangreint starf verði veitt frá 1. júlí 2020 eða samkvæmt nánara samkomulagi , þó ekki fyrr en lokið er störfum þeirra nefnda sem um ráðninguna munu fjalla . Þegar fleiri en einn höfundur stendur að innsendu ritverki skal fylgja greinargerð höfunda fyrir framlagi sínu til verksins . Enn fremur er ætlast til þess að umsækjendur láti fylgja með umsagnir um kennslu - og stjórnunarstörf sín , eftir því sem við á . Um meðferð umsókna , mat á hæfi umsækjenda og ráðningu í starfið er farið eftir ákvæðum laga um opinbera háskóla nr. 85 / 2008 og reglna um Háskóla Íslands nr. 569 / 2009 . Á Menntavísindasviði fer fram rannsóknartengt starfsnám fyrir kennara á leik - , grunn - og framhalds - og háskólastigi , uppeldis - og menntunarfræðinga , íþrótta - og heilsufræðinga , tómstunda - og félagsmálafræðinga , og þroskaþjálfa . Lögð er áhersla á rannsóknir og þróunarstarf sem unnið er í samstarfi við starfsvettvang .